MISMA

Mission internationale de soutien au Mali sous conduite africaine, MISMA (engelsk:  African-led International Support Mission to Mali, AFISMA), er en internasjonal militærstyrke opprettet av De vestafrikanske staters økonomiske fellesskap (ECOWAS) og satt inn i Nord-Mali for å bekjempe opprørere. FNs sikkerhetsråd autoriserte utstasjonering av styrken ved resolusjon 2085 vedtatt 20. desember 2012.«Security Council Authorizes Deployment of African-led International Support Mission in Mali for Initial Year-Long Period», Security Council 6898th Meeting (PM), Department of Public Information, News and Media Division. MISMA ble satt inn mot opprørsgruppene Ançar Dine, Nasjonalbevegelsen for frigjøring av Azawad, Bevegelsen for enhet og jihad i Vest-Afrika og Al Qaida i det islamske Maghreb. 

Planen var opprinnelig å sette inn en styrke på  mann i september 2013.«UN backs Mali intervention force to oust rebels», BBC News, 21. desember 2012. På grunn av opprørernes framrykking, ble MISMA-styrkene satt inn allerede fra 17. januar 2013.David J. Francis: The regional impact of the armed conflict and French intervention in Mali , Norsk Ressurssenter for Fredsbygging (NOREF), 9. april 2013, s. 7. Det var Nigeria som først sendte tropper til Mali,«Dancing Nigerian soldiers prepare for Mali combat», BBC News, 17. januar 2013.«Nigeria: Air Force Sends War Planes to Mali Thursday», AllAfrica, 17. januar 2013. og deretter fulgte det soldater fra Benin, Nigeria, Senegal, Togo og Niger.Mali. February 2013 Monthly Forecast, Security Council Report , 31. januar 2013. I tillegg sendte Tsjad en styrke som først ikke var en del av  MISMA. Frankrike sendte egne styrker i Operasjon Serval. Sammen med franske styrker lykkes MISMA i å drive de islamistiske opprørerne tilbake. De viktigste byene i Nord-Mali ble inntatt. I løpet av tre uker var opprøret slått ned.Francis, s. 3.

I midten av april 2013 hadde MISMA en styrke på over  mann i Mali.«AFISMA Head of Mission visits Northern Mali town of Kidal», African Union Peace and Security Department, 19. april 2013. FNs sikkerhetsråd vedtok 25. april 2013 å opprette fredsstyrken MINUSMA. Planen er at MINUSMA skal ta over for AFISMA 1. juli 2013 og at de vestafrikanske soldatene innlemmes i FNs fredsstyrke.«Mali: UN approves new UN peacekeeping force, Minusma», BBC News,  25. april 2013. 

Referanser

Kategori:Mali
Kategori:Militære operasjoner
Kategori:Etableringer i 2013